พลิกวิกฤตเป็นโอกาสในคืนของเบอร์แนนคี
ในคืนวันพุธที่ผ่านมาจากการให้การไต่สวนของนายเบน เบอร์แนนคี ต่อสภาคองเกรส ราคาทองคำเกิดการแกว่งตัวอย่างมาก
27 พ.ค. 2556

ในคืนวันพุธที่ผ่านมาจากการให้การไต่สวนของนายเบน เบอร์แนนคี ต่อสภาคองเกรส ราคาทองคำเกิดการแกว่งตัวอย่างมาก ทั้งขึ้นและปรับตัวลดลง เรียกว่าแกว่งขึ้น 40 เหรียญสหรัฐ แต่แล้วกลับตกลงมา 60 เหรียญสหรัฐ ในวันเดียวราคาเคลื่อนไหวผันผวนถึง 100 เหรียญสหรัฐ/ ออนซ์ เป็นจำนวนมหาศาลมากที่สุดในรอบ 5 เดือนที่ผ่านมา
สิ่งที่ MTS Gold อยากวิเคราะห์และแนะนำนักลงทุนในวันนี้ก็คือ “กลยุทธ์การไม่ทะลุแนว (Fade the Break)”
กลยุทธ์การไม่ทะลุแนว ซึ่งเป็นการต่อสู้ระหว่างตลาดกระทิงกับตลาดหมี หรือพูดง่ายๆ ว่าเป็นการต่อสู้ระหว่างผู้ซื้อทองคำแท่งรายย่อยกับสถาบันการเงินที่เป็น Hedge Funds ต่างๆ เช่น SPDR โดยเป็นที่ทราบกันเด่นชัดว่า ในกลุ่มสถาบันพวก Hedge Funds จะเข้าใจถึงกลยุทธ์ของอารมณ์ผู้ซื้อรายย่อยเมื่อราคามาใกล้กับบริเวณแนวต้านสำคัญที่ 1,400 เหรียญสหรัฐ กลยุทธ์ของการไม่ทะลุแนวเป็นการติดตามนักลงทุนสถาบัน เพื่อที่เราจะได้อยู่ฝั่งถูกทางเมื่อมีความผันผวนเช่นนี้อีก
หลักแนวคิดของกลยุทธ์
ราคาตลาดมักจะย้อนกลับถ้าไม่สามารถทะลุระดับแนวต้าน หรือไม่สามารถหลุดเตี้ยกว่าระดับแนวรับลงไปได้ สำหรับระดับแนวต้านเมื่อเกิดสภาวะไม่สามารถทะลุจะแสดงออกมาในกราฟรูปแท่งเทียนในลักษณะของเงาที่ข้ามทะลุเหนือระดับแนวต้านแต่ไม่สามารถปิดเหนือระดับแนวต้านนั้นๆ ได้ เรียกว่าเป็นแค่การแลบลิ้นผ่านเส้นแนวต้านไปเท่านั้น ซึ่ง MTS Gold คาดว่าในเร็วๆ นี้น่าจะมีโอกาสที่ราคาจะผันผวนในลักษณะแบบวันพุธเกิดขึ้นได้อีกด้วยซ้ำไป เนื่องจาก ณ ขณะนี้ราคาเริ่มจะมาทดสอบระดับ 1,400 และ 1,410 เหรียญสหรัฐอีกครั้งหนึ่ง โดยที่นักลงทุนรายย่อยหลายๆ รายจะถูกหลอกกินในระดับ 1,400 เหรียญสหรัฐเมื่อครั้งที่ผ่านมา
เรามาดูกลยุทธ์การเล่นสั้นในทิศทางขาลง (Short Trade Set Up)
ให้นักลงทุนใช้ Time Frame 15 นาที เพื่อที่จะติดตามลงทุนได้รวดเร็วและให้ใช้กลยุทธ์ดังนี้
1.แนวต้านสำคัญตอนนี้มีสองระดับ ได้แก่ 1,400 และ 1,410 เหรียญสหรัฐ
2.ตรวจหาแท่งเทียนที่มีเงาแลบออกไปถึงระดับแนวต้านที่กำหนด
3.รอจนกระทั่งแท่งเทียนนั้นปิดจนเป็น Bear Candle ซึ่งแท่งเทียนนี้เราเรียกว่า False Break Candle
4.เปิด Short ใน Candle ถัดไป
5.ให้วาง Stop Loss เหนือ False Break Candle ประมาณ 80 บาท/บาททองคำ
6.ระดับในการทำกำไรสำหรับการใช้กลยุทธ์นี้คือ Risk Reward Ratio 1:1 และ 1:2
7.การทำกำไรในระดับแรก คือ กำไรบาทละ 80 บาท/ บาททองคำ และระดับการทำกำไรถัดไปคือ 160 บาท
กลยุทธ์ดังกล่าวจะทำให้นักลงทุนได้ผลตอบแทนที่ดีควบคุมความเสี่ยงได้เหมาะสม
โปรดอย่าลืมว่าการไม่ทะลุแนวคือตรรกะที่จะจับนักลงทุนรายย่อยที่เป็น Day Trading ให้หัวปั่น แต่ถ้าท่านใช้กลยุทธ์นี้สามารถเปลี่ยนตรรกะให้เป็นการทำกำไรได้ MTS Gold จึงใคร่ชี้ประเด็นนี้เพื่อหวังให้ท่านนักลงทุนสามารถทำกำไรได้ในตลอดสัปดาห์หน้า
วิเคราะห์ราคาทองคำทางเทคนิค
แนวโน้มหลักยังเป็นแนวโน้มขาลง ในขณะที่เกิดความผันผวนในช่วง 35 วันดังกล่าว โดยให้ใช้กรอบการลงทุนในช่วง 1,3501,400 เหรียญสหรัฐ เพื่อเป็นกลยุทธ์ในการทำกำไรในระยะสั้น โดยจะเห็นได้ว่าราคาในช่วงนี้มีความผันผวนในระยะสั้น ควรที่จะมีระดับ Stop Loss เพื่อปรับเปลี่ยนกลยุทธ์ให้ได้ตามสภาพของการแกว่งตัวอย่างมาก และอย่าลืมวางกลยุทธ์พร้อมปรับให้เป็นไปตามแผน ท่านก็จะเป็นผู้ชนะในการลงทุนได้สนใจศึกษาเพิ่มเติมลงทุนในทองคำ MTS Gold จัดการอบรมใหญ่ประจำปี 2013 ซึ่งไม่เคยมีใครทำมาก่อน ภายใต้โครงการ MTS Academy ชุด Exclusive X 2013 สำหรับนักลงทุนที่ต้องการติวเข้มและต้องการศึกษาอย่างจริงจัง กรุณาติดต่อได้ที่โทร. 02-222-6222 ต่อ 997